AD10-6+-+Gruppe+5

//Kend din krop// – Idræt i udskolingen **Indføring i et ”digididaktisk” medie**

Forløbet //Kend din krop// tager udgangspunkt i det overordnede forløb //Kropsbasis//. I kropsbasis lægges der vægt på, at arbejde med både de fysiske, mentale, psykiske, sociale, følelsesmæssige og kulturelle dimensioner. I undervisningsmaterialet //Kend din krop//, som er en mindre del af dette større forløb, arbejdes der med elevernes kropsbevidsthed. Det er centralt at eleverne i dette mindre forløb kommer i kontakt med deres kroppe, samt lærer deres kroppes muligheder og begrænsninger at kende. || Mestre koordineringen af kropslige bevægelser og bevægelsesmønstre (A2) || Kendskab til undervisningsmidler, herunder IT, med fokus på læringsaspekter (H) ||
 * Alderstrin || 7. klassetrin ||
 * Fag || Idræt ||
 * Fagligt indhold || Redskabs- og rytmegymnastik
 * Forløbets trinmål || Anvende hensigtsmæssig koordination og kropskontrol i redskabsgymnastik (A1)
 * Formål (centrale CKF’er) || Basale evalueringsmetoder til afdækning af færdigheder og kundskaber (G)
 * Teknisk platform (PC, mac, iPad, mobil, kamera, etc.) || PC, kamera, mobil, iPad – Mediet skal kunne optage ||

Beskrivelse af //Kend din krop// I forløbet //Kend din krop// skal eleverne over fire uger udvikle tekniske færdigheder, der gør dem i stand til, at udføre springgymnastik. Der arbejdes med kropskontrol og grundelementer indenfor spring og gymnastisk, herunder kolbøtter, vejrmøller, araberspring, flik flak med flere. Forløbet indledes deduktivt i form af at læreren demonstrerer øvelser, som eleverne herefter udfører. Efterhånden som eleverne udvikler deres spring og andre færdigheder, er der mulighed for at øge sværhedsgraden. Efter en deduktiv start er det hensigten at læreren skal skabe rum for en kreativ og mere induktiv tilgang til elevernes læring. Som forslag hertil kan læreren bede eleverne om at opbygge en spring/rytmeserie i grupper til velvalgt musik, hvori udvalgte spring-rytmeelementer skal indgå eller lave ”benlås” for, hvor mange forskellige elementer serien skal indeholde. De forskellig e serier skal virke som inspiration og fremvisning af de lærte færdigheder. Eleverne vil i dette forløb fungere som egne vejledere, både for sig selv og hinanden. I udviklingen af den lille mini-serie er der stillet et mere eller mindre fri opgave, som kan løses på et hav af måder. Eleverne skal lære at indgå i grupper, der sammen må vejlede og hjælpe hinanden, så øvelserne lykkes. Elevernes spring optages og uploades til SkoleTube, hvilket bliver en fast del af idrætsundervisningen i de fire uger. SkoleTube bliver elevens online portefolie, hvor eleven bliver bevidst om egen udvikling og læring. Her kan eleven se egne præstationer og selv italesætte hvad der skal ændres og udvikles på. SkoleTube er dermed et digitalt læringsmiddel, da synliggørelse af læring sker via dette medie.

Formål for faget idræt ” **Formålet med undervisningen i idræt er, at eleverne gennem alsidige idrætslige læringsforløb, oplevelser, erfaringer og refleksioner opnår færdigheder og tilegner sig kundskaber, der medfører kropslig og almen udvikling.”** //Kend din krop// tager afsæt i formålsformuleringen for idræt, når eleverne arbejder tværfagligt med spring og digitale medier. De nye oplevelser opstår i samspillet mellem det digitale medie SkoleTube og elevernes egne fysiske udfoldelser. Erfaring og refleksion kommer særligt til udtryk i arbejdet med SkoleTube, hvor hver elev får en selvreflekterende rolle, og herigennem bliver eleven selv bevidst om, hvad der skal arbejdes hen i mod. Eleven tilegner sig, gennem uformel læring, en kropsbevidsthed. På denne måde oplever eleven progression og tilegner sig nye færdigheder og kundskaber.

SkoleTube SkoleTube er et digitalt læringsmiddel, der fungerer som et medieforum for blandt andet uploading og redigering af egne videooptagelser samt en masse andre ydelser. Forummet er især velegnet som en ”videoportal”, hvor videoer filmet med enten kamera, computer eller mobil let kan uploades og deles med andre brugere. Fordelen ved SkoleTube er, at uploading af videoer foregår i et trygt medie, da man kan vælge, hvilke brugere, der skal have adgang til de oplagte videoer. Eleverne har mulighed for at oprette deres egen profil, hvor man tilmed har adgang til nogle ”fælles rum”, som læreren kan have oprettet og som alle klassens elever dermed har adgang til. Det er også muligt at lave forældre – og gæstekoder, så der bliver skabt en ”kanal” ud til forældre og andre interesserede. På den måde bliver portalen et forum for vidensdeling, oplysning, erfaringer, inspiration og lignende. For mere uddybende introduktion og vejledning i SkoleTube henvises til følgende pdf-fil: __[]__

Digital portefolio som evalueringsredskab Arbejdet i SkoleTube og opbygningen af en digital portofolio laves med det formål at eleverne dels skal blive fortrolige med digitale læremidler og dels for at skabe refleksion og præcision over læring og indøvelse af nogle idrætslige færdigheder. Der foreligger altså en slags dokumentation over et færdigt produkt eleverne har lavet/udført/fremvist, og samtidig har arbejdet med videooptagning bevirket til, at eleverne er blevet bevidste om læringsprocesser. I dette tilfælde er eleverne jo netop blevet tvunget til at bruge de optagede videoer som et arbejdsværktøj i processen på vej til det endelig produkt. For læreren er den digitale portofolio ligeledes et evalueringsredskab, der tilgodeser både processen i elevernes arbejde, men samtidig også slutproduktet. Man kan i den forbindelse tale om, at denne form for digital mappeportofolio synliggør et bredere læringsaspekt, da det kan rumme mangfoldige kilder samlet over et længere tidsrum. Den digitale portofolio bliver en slags ”bevis” for at eleverne har udviklet sig1, hvilket kan være et brugbart redskab til læreren i dagligdagen, men også i en situation, hvor man skal overbevise forældrene, at eleverne rent faktisk lærer noget i idræt og udvikler sig.

=**Undervisningsforløbet //Kend din krop//**=

Nedenstående skema indeholder overvejelser over hvad, hvordan og hvorfor Forløbet kommer til at handle om tekniske færdigheder indenfor springteknik samt udførelse af en springserie. || Eleverne skal øve sig i koldbøtter, rullefald, vejrmølle m.m
 * Antal uger ||  Kort beskrivelse  ||  Evaluerbare mål  ||  UV-materialer  ||  Metode og differentiering  ||  Evaluering  ||  Trinmål  ||
 * 4 ||  Eleverne skal lære om kropsbasis og herunder specifik redskabs-og springgymnastik.

Eleverne skal prøve kræfter med spring samt sammensætning af enkelte spring, hvor koldbøtter, rullefald, vejrmøller m.m. indgår.

Eleverne skal kunne filme og uploade i mediet SkoleTube. || Kamera, PC, iPad, mobil – Mediet skal kunne optage  ||  Forløbet starter deduktivt i form af at læreren demonstrerer øvelser, som eleverne herefter udfører. Senere i forløbet arbejdes der induktivt, i det eleverne bliver bedt om at lave mindre koreografier i små grupper. Her er der mulighed for variation og kreativitet. Den lille springserie skal udføres, filmes og uploades i SkoleTube. || Via SkoleTube deles film mellem lærer og elever. Herigennem skulle det gerne blive tydeligt for læreren hvad den enkelte elev kan, og hvad vedkommende på sigt skal arbejde mere med. || *A1 A2 || *   (A1 )Anvende hensigtsmæssig koordination og kropskontrol i redskabsgymnastik (A2 )Mestre koordineringen af kropslige bevægelser og bevægelsesmønstre

Mål ” Lærerens valg af vidensmål bør i didaktik 2.0 tage udgangspunkt i både eksisterende faglige mål (Fælles mål) og elevernes forudsætninger og interesser udmøntet i et eksemplarisk indholdsvalg. Tilgængeligheden på nettet øger mulighederne for at vælge et eksemplarisk indhold med udgangspunkt i aktuelle temaer, som kan øge elevernes interesse.”2 I udarbejdelsen af forløbet //Kend din krop// tages der afsæt i de formelle trinmål for 7. klassetrin og elevernes forudsætninger og interesser tilgodeses i arbejdet med det digitale medie SkoleTube. Eleverne får i dette forløb mulighed for at benytte deres allerede udviklede digitale færdigheder, og sigter i dette forløb hen i mod at ”anvende digitale muligheder i forbindelse med fysisk aktivitet [...]”3, som er ét af trinmålene for 9. klassetrin.
 * Vidensmål

I forløbet, //Kend din krop//, skal eleven have udviklet en bevidsthed om egen krops kunnen og begrænsninger ved hjælp af det digitale medie SkoleTube. Ved brugen af mediet SkoleTube griber man ind i elevernes digitaliserede hverdag, hvilket kan medføre et øget engagement og motivation fra elevernes side.
 * Færdighedsmål/læringsstrategiske mål

I arbejdet med SkoleTube får eleverne mulighed for at blive hinandens sparringspartnere, og de uploadede videoer åbner mulighed for, at eleverne kan bruge hinandens erfaringer og viden i arbejdet på vej mod de mere faglige mål. I arbejdsprocessen om at konstruere en springserie skulle det gerne blive tydeligt for eleverne, at der er en værdi i at arbejde som et team og at være åben for hinandens ideer. Dette kan italesættes af læreren før forløbet går i gang eller som en del af evalueringen med eleverne efter forløbet.
 * Sociale mål

Indhold Forløbet tager udgangspunkt i elevernes livsverden – det digitale medie. Eleverne kender til YouTube i forvejen og kan dermed identificere SkoleTube som et medie, der er muligt at eksperimentere i. Læreren trækker altså på elevens hverdagserfaringer, og gør dermed brug af den etno-didaktikken, hvor eleverne kan drage paralleller til det kendte. Dette er med til at skabe en motivation for eleverne, hvor der både forefinder medbestemmelse og dynamik. I SkoleTube har eleverne mulighed for, modsat YouTube, at navigere i et trygt medie, hvor kun gruppens medlemmer, kan følge med i det uploadede.

Læreproces og arbejdsformer Læreprocessen i dette forløb går fra det enkle til det komplekse. Eleverne tilegner sig progressivt tekniske springfærdigheder i idrætsundervisningen, som fungerer som den formelle læring, hvilket efter de fire uger udmønter sig i en online portefolie. Den online portefolie i det digitale medie SkoleTube, fungerer i denne læreproces som den uformelle læring, hvor eleverne ikke er klar over, at de tilegner sig ny viden gennem egen refleksion.

Teknik og rammer Teknikken skaber mulighed for, at eleverne selv kan reflektere, evaluere og vejlede hinanden i udviklingen af hinandens springfærdigheder. Derudover er videoerne let tilgængelige for alle medaktører, da videoerne ligger online og altid kan hentes ned. Via SkoleTube tingsliggør eleverne, de erfaringer de har gjort sig i idrætsundervisningen, hvilket efter de fire uger udmøntes i en online portfolie. Ved brug af teknik er der altid en fare for at noget ikke virker, men da videorne ligger online, burde denne fejlkilde være minimal.

Elevforudsætninger For mange elever vil arbejdet med og i //SkoleTube// vække genklang, fordi netop dette medie og dens muligheder for at uploade film minder om //YouTube.// Allerede her er der forhåbentlig skabt en motivation i takt med, at her er noget eleverne kender og har en masse erfaringer med. Eleverne er vant til at filme på deres mobiler og muligvis også uploade ting til nettet, hvilket er kompetencer, der kan udnyttes i forløbet. Selve ”video-delen” i forløbet skulle gerne give eleverne en oplevelse af, at her er de medskabende. Eleverne er producenter, hvilket i sig selv kan være en motiverende faktor. En pointe er dog, at man som lærer ofte tænker ’det kender de alt til’, hvorefter det viser sig, at det gør de slet ikke. Eleverne kender måske til en masse digitale tjenester og medier, men er ikke vant til at arbejde i og med dem som sådan. Læreren har her en vigtig rolle. Man må tage højde for, at læreren må give en introduktion i tilfælde af, at man inddrager programmer i undervisningen som eleverne ikke kender. Ofte vil nogle elever fange det hurtigere end andre, hvilket kan udnyttes på den måde, at der i hver gruppe er en ”teknisk vejleder”, der kan hjælpe de andre i gruppen til at kunne navigere på nettet.

Evaluering – Produkt samt proces For læreren er den digitale portofolio et evalueringsredskab, der tilgodeser både processen i elevernes arbejde, men samtidig også slutproduktet. Man kan i den forbindelse tale om, at denne form for digital mappeportofolio synliggør et bredere læringsaspekt, da det kan rumme mangfoldige kilder samlet over et længere tidsrum. Den digitale portofolio bliver en slags ”bevis” for at eleverne har udviklet sig4, hvilket kan være et brugbart redskab til læreren i dagligdagen, men også i en situation, hvor man skal overbevise forældrene, at eleverne rent faktisk lærer noget i idræt og udvikler sig.

Litteratur
1Nielsen, Bodil, 2007, side 75 2Gynther, Karsten m.fl. side 61 3Fælles mål idræt, side 8 4Nielsen, Bodil, 2007, side 75